LV
L 52/16
Eiropas Savienības Oficiālais Vēstnesis
20.2.2023.
III PIELIKUMS
Oficiālajā vakcinācijas plānā iekļaujamā informācija 1.
DAĻA
1.
Turēti dzīvnieki a) Saskaņā ar II pielikumu veiktā novērtējuma apraksts un rezultāti, tai skaitā epidemioloģiskās situācijas apraksts un cita relevanta informācija, kas izmantota par pamatu novērtējumam; b) izvēlētās vakcinācijas stratēģijas un oficiālā vakcinācijas plāna galvenie mērķi un mērķrādītāji; c) detalizēts tās vakcinācijas zonas ģeogrāfiskais apraksts, kurā vakcinācija plānota, un to objektu atrašanās vieta, kuros tiek turēti vakcinējamie dzīvnieki, attiecīgā gadījumā un ja ir pieejamas – arī kartes; d) attiecīgā gadījumā detalizēts perivakcinācijas zonas (zona, kura aptver vakcinācijas zonu) ģeogrāfiskais apraksts un sarakstā norādīto sugu dzīvnieku turēšanas objektu atrašanās vietas, ja pieejamas – arī kartes; e) to objektu skaits, kuros tiek turēti sarakstā norādīto sugu dzīvnieki un kuri atrodas vakcinācijas zonā, un to objektu skaits, kuros plānota vakcinācija (ja tie atšķiras); f)
aplēstais vakcinējamo sarakstā norādīto sugu turētu dzīvnieku skaits, to kategorijas un attiecīgā gadījumā to vecums;
g) vakcinēto dzīvnieku un produktu paredzētais galīgais izmantojums; h) dzīvnieku kategorijas, kas nav jāvakcinē, un šāda izņēmuma pamatojums; i)
vakcīnas ievadīšanas kārtība un vakcīnas ievadīšanas pārraudzības sistēma;
j)
plānotais vakcinācijas ilgums: no vakcinācijas sākuma līdz uzraudzības perioda beigām pēc vakcinācijas;
k) vakcīnas apraksts, norādot arī zāļu nosaukumu, ražotāja(-u) nosaukumu(-us) un ievadīšanas ceļus; l)
indikācija, ja vakcīna tiek izmantota saskaņā ar Regulas (ES) 2019/6 110. panta 2. punktu;
m) sīkākas ziņas par pastiprināto klīnisko un laboratorisko uzraudzību, kas minēta 9. panta 1. punkta c) apakšpunktā un 10. panta 2. punkta b) apakšpunktā; n) piemērojamie higiēnas un biodrošības noteikumi; o) vakcinācijas uzskaites sistēma; p) vakcinētu dzīvnieku un to produktu pārvietošanas ierobežojumi, kā arī citi riska mazināšanas pasākumi, ko paredzēts ieviest papildus šajā regulā paredzētajiem pasākumiem, lai kontrolētu potenciālu slimības izplatīšanos, un šādu pasākumu piemērošanas ilgums; q) komunikācijas kampaņa, kuras mērķis ir informēt operatorus un sabiedrību par vakcināciju, tostarp par tādu dzīvnieku izcelsmes produktu nekaitīgumu lietošanai pārtikā, kas iegūti no vakcinētiem sarakstā norādīto sugu dzīvniekiem; r) citi jautājumi, ko kompetentā iestāde uzskata par piemērotiem.